ইসলামিক ফাউন্ডেশন

সংক্ষিপ্ত পরিচিতি

ইসলামের প্রচার প্রসারের লক্ষ্যে বাংলাদেশের মহান স্থপতি জাতির জনক বঙ্গবন্ধু শেখ মুজিবর রহমান ১৯৭৫  সালের মার্চ  এক অধ্যাদেশ বলে ইসলামিক ফাউন্ডেশন প্রতিষ্ঠা করেন। ২৮মার্চ ১৯৭৫ সালে  ইসলামিক ফাউন্ডেশন এ্যাক্ট প্রণীত হয়। বাংলাদেশের সংখ্যাগরিষ্ঠ মানুষ মুসলমান। সুপ্রাচীনকালে থেকে এ দেশে ইসলামী আদর্শ ও মূল্যবোধের লালন ও চর্চা হয়ে আসছে। ইসলাম একটি সমুন্নত আদর্শ ও মূল্যবোধের প্রচার ও প্রসার কার্যক্রমকে বেগমান করার লক্ষ্যে ইসলামিক ফাউন্ডেশনের এ্যাক্ট অনুযায়ী এর লক্ষ্য ও উদ্দেশ্য নিম্নরুপঃ-

(ক) মসজিদ  ও ইসলামী কেন্দ্র একাডেমী ও ইনস্টিটিউট প্রতিষ্ঠা করা ও রক্ষণাবেক্ষণ করা।

(খ) মসজিদ  ও ইসলামী কেন্দ্র একাডেমী ও ইনস্টিটিউট এবং সমাজ সেবায় নিবেদিত সংগঠনসমূহকে আর্থিক সহায়তা দেওয়া।

(গ) সংস্কুতি ও চিন্তা বিজ্ঞান ও সভ্যতার ক্ষেত্রে ইসলামের অবদানের উপর গবেষণা পরিচালনা।

(ঘ) ইসলামের মৌলিক আদর্শ বিশ্বভ্রাতৃত্ববোধ,পরিমতসহিষ্ণুতা,ন্যায়বিচার প্রভৃতি প্রচার করা ও প্রচারের কাজে সামাজিক ও অর্থনৈতিক জীবনে  ইসলামী মূল্যবোধ ও নীতিমালা বাস্তবায়নের জন্য প্রাতিষ্ঠানিক উন্নয়নসহ বিভিন্ন পদক্ষেপের সুপারিশ করা।

(ঙ) ইসলামী মূল্যবোধ ও নীতিমালা জনপ্রিয় করে তোলার লক্ষ্যে ইসলামের ইতিহাস,দর্শন সংস্কৃতি  আইনও বিচার ব্যবস্থা সর্ম্পকিত গবেষণা আয়োজন করা  ও তার প্রসার ঘটানো এবং জনপ্রিয় ইসলামী সাহিত্য  সুলভে প্রকাশ করা এবং সেগুলির সুলভ প্রকাশনা ও বিলি  বন্টনকে উৎসাহিত করা।

(চ) ইসলাম ও ইসলামের বিষয়  সম্পর্কিত বই-পুস্তক,সাময়ীকি ও প্রচার পুস্তিকা অনুবাদ করা ,সংকলন করা ও প্রকাশ করা।

(ছ) ইসলামের ইতিহাসে,দর্শন,সংস্কৃতি, আইন ও বিচার  ব্যবস্থা সম্পর্কিত বিষয়াদীর উপর সম্মেলন,বক্তৃামালা,বিতর্ক ও সিম্পেজিয়ামের তথ্য সংগ্রহ করা।

(জ) ইসলাম বিষয়ক গবেষণার ক্ষেত্রে অসামান্য অবদানের জন্য পুরুস্কার ও পদক প্রবর্তন করা।

(ঝ) ইসলাম সর্ম্পকিত প্রকল্পের উদ্যেগ নেওয়া, প্রকল্প গ্রহণ করা কিংবা তাতে সহায়তা করা।

(ঞ )ইসলাম বিষয়ক গবেষণার জন্য বৃত্তি প্রদান করা।

(ট) বায়তুল মুকাররম মসজিদের ব্যবস্থাপনা ও উন্নতি বিধান করা।

(ঠ) উপরোক্ত কার্যাবলির যে কোনটির ক্ষেত্রে আনুষঙ্গিক বা আপতিক সকল কাজ সম্পাদনা করা।

\*\*\* উল্লেখিত কার্যাবলী সুষ্ঠু ও সন্দরভাবে বাস্তবায়নের জন্য ঢাকাস্থ ইসলামিক ফাউন্ডেশনের প্রধান কার্যালয় সহ দেশের সকল বিভাগ, জেলা ও উপজেলা কার্যালয় দায়িত্ব পালন করে চলছে।